12/08/2013 | Administración LocalMunicipal
Padrón
Anuncio de notificación da resolución da Alcaldía do pagamento da nómina do mes de xullo do traballador don Francisco José Chenlo González

ANUNCIO DE NOTIFICACIÓN DA RESOLUCIÓN DO ALCALDE DO CONCELLO DE PADRÓN N.º 499/2013, DO 31 DE XULLO, POLA QUE SE APROBA O GASTO E ORDENA O PAGO DA NÓMINA DO MES DE XULLO DO TRABALLADOR AO SERVIZO DO CONCELLO DE PADRÓN DON JURG GUILLERMO ALEXANDER PESOA CONCHEIRO. Intentada a notificación da resolución do alcalde do Concello de Padrón número 499/2013, do 31 de xullo, a don JURG GUILLERMO ALEXANDER PESOA CONCHEIRO na súa condición de interesado, aos efectos do establecido no artigo 58 da Lei 30/1992, do 26 de novembro, de réxime xurídico das administracións públicas e do procedemento administrativo común, e resultando infructuosa a práctica desta notificación no enderezo do interesado, procédese, de conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, a practicar a notificación a través da inserción do presente anuncio no BOP da Coruña, así coma no taboleiro de anuncios do Concello de Padrón: <<Antecedentes administrativos: Primeiro. –En data 13/06/2012 o traballador don JURG GUILLERMO ALEXANDER PESOA CONCHEIRO presenta un parte médico de baixa por incapacidade temporal (en diante IT) por continxencias comúns, con efectos dende o 13/06/2012. Segundo. –En data 17/06/2013 recepciónase o parte médico de alta da dita incapacidade temporal por continxencias común con efectos dende o 12/06/2013 motivado no esgotamento do prazo legal da mesma. Terceiro. –En data 10/07/2013 o Instituto Nacional da Seguridade Social (en diante INSS) comunica a este Concello que, unha vez revisado e avaliado o proceso de incapacidade temporal do traballador de referencia, resólvese que, esgotada a duración máxima de 365 días da mesma, procede emitir a alta médica con efectos do 10/07/2013. Igualmente se comunica que o traballador poderá, no prazo máximo de 4 días naturais, manifestar a súa disconformidade fonte a dita alta médica emitida polo INSS, podendo a inspección médica do Servizo Público de Saúde manifestar a discrepancia no prazo de 7 días naturais, coa advertencia de que, caso de que o traballador manifeste a súa disconformidade, a situación de IT prorrogarase ata que finalicen os prazos establecidos para o procedemento de reclamación. Cuarto. –En data 12/07/2013 o traballador comunica ao Concello que ten manifestado a súa disconformidade fronte a alta médica emitida polo INSS con efectos do 10/07/2013. Quinto. –En data 20/07/2013 o traballador solicita o disfrute das vacacións correspondentes ás anualidades 2012 e 2013 que ten pendentes por estar en situación de baixa por IT. Sexto. –En data 23/07/2013 o Concelleiro delegado de persoal comunícalle ao dito traballador que ao día da solicitude das súas vacacións (20/07/2013) se atopa en situación de baixa médica por IT, situación que se prorrogará en tanto non recaia resolución expresa do INSS, por terse manifestado por parte do SERGAS disconformidade coa alta médica emitida polo INSS con efectos do 10/07/2013. A este respecto indícaselle que un traballador non pode solicitar as súas vacacións estando de baixa, senón que debe esperar a atoparse en situación de alta médica para solicitalas. Na mesma comunicación recoñéceselle o dereito ao disfrute das vacacións correspondentes ás anualidades 2012 e 2013. Intentada por dúas veces a notificación da dita comunicación (o 23 e 24 de xullo a distintas horas) a mesma non é notificada ata o 30 de xullo de 2013, por atoparse ausente o interesado no seu domicilio. Sétimo. –En data 29/07/2013 recepciónase a resolución do INSS pola que se comunica ao Concello que se eleva a definitiva a alta médica inicialmente recoñecida o 10/07/2013, con data de efectos do 23/07/2013. Na mesma comunicación indícase que o abono da IT durante o período comprendido entre o 11/07/2013 e o 23/07/2013 se efectuará na modalidade de pago directo a través, neste caso, da Mutua EGARSAT, sendo requisito imprescindible que se certifique que o traballador non se ten incorporado ao traballo efectivo durante dito período. Dita certificación expídese o 29/07/2013. Oitavo.–En data 29/07/2013 o concelleiro delegado de persoal solicítalle á secretaria municipal que emita informe acerca de si o traballador de referencia ten asistido ao seu posto de traballo dende o 23/07/2013, data na que se acorda a súa alta médica por resolución do INSS. Dito informe emítese pola secretaria en data 31/07/2013 e nel acredítase que dito traballador, administrativo do departamento de secretaría, non se presentou ao seu posto de traballo os días 23, 24, 26, 29, 30 e 31 de xullo de 2013. Noveno. –En data 31/07/2013, mediante providencia do concelleiro delegado de persoal, notifícaselle a tesoureira municipal que confeccione a nómina do mes de xullo de 2013 do traballador de referencia atendendo a disposto na resolución do INSS comunicada o 29/07/2013 e practicando a deducción proporcional de haberes pola ausencia inxustificada do seu posto de traballo os días 24, 26, 29, 30 e 31 de xullo de 2013. Décimo. –Dita nómina é confeccionada en data 31/07/2013 pola tesoureira municipal, sendo sometida á fiscalización da Intervención municipal o mesmo día e sendo emitido o seu preceptivo informe tamén o 31/07/2013. FUNDAMENTOS DE DEREITO: Primeiro. –Considerando tódolos antecedentes expostos, e asumindo coma motivación da presente resolución os argumentos recollidos no informe da Interventora municipal de 31 de xullo de 2013, de conformidade co disposto no artigo 89.5 da Lei 30/1992, do 26 de novembro, de réxime xurídico das administracións públicas e do procedemento administrativo común. Segundo.–Considerando que o órgano competente para a aprobación do gasto e a ordenación de pago da presente nómina é esta Alcaldía, RESOLVO: Primeiro. –Aprobar o gasto e ordenar o pago da nómina do mes de xullo do traballador ao servizo do Concello de Padrón don JURG GUILLERMO ALEXANDER PESOA CONCHEIRO, recoñecendo a correspondente obriga con cargo ás correspondentes aplicacións orzamentarias do Capítulo I do orzamento municipal vixente prorrogado para o 2013 por un importe bruto de (.) €, do que deben reterse os seguintes importes (.) € a conta do IRPF e (.) € da cota do traballor á Seguridade Social. Segundo. –Notificar a presente resolución ao interesado coa indicación de que pon fín á vía administrativa e contra a cal poderá interpoñer, potestativamente, recurso de reposición ante o alcalde, no prazo dun mes contado desde o día seguinte ao de recepción da notificación da presente, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses, contados a partir da mesma data, sen prexuízo de que se poida interpoñer calquera outro recurso que se estime pertinente. Terceiro. –Dar traslado da presente resolución ao Departamento de Intervención-Tesoureiría para o seu coñecemento e efectos oportunos. Cuarto. –Dar conta da presente resolución ao Pleno na primeira sesión ordinaria que se celebre. Padrón, 5 de agosto de 2013. O alcalde Asdo.: Antonio Fernández Angueira